Gabriël “Briël” Stoltz van Bela-Bela het op Woensdag, 29 November, 90 jaar oud geword. Hy en sy vrou Mercia woon by die Caritas veiligheidsoord waar sy kinders vir hom ’n verjaarsdagviering met ’n skaapbraai gereël het. Stoltz, ’n voormalige prokureur, is op Carolina gebore en het daar skoolgegaan. Vier van die egpaar se vyf kinders, al nege kleinkinders en twee agterkleinkinders woon in Australië. Stoltz, ook ’n talentvolle sanger, het sy gaste bekoor met die sing van twee serenades en die lied, When you and I were young Maggie wat hy tydens die vieringe aan sy vrou opgedra het. Op die foto is Stoltz saam met twee van sy agterkleindogters, Bronte en Ruby Engelbrecht.
11:00 met vakansie gegaan het,” het die plaasbestuurder gesê. “Die werkers het voetspore op die pad wat hulle ry om te voer, gesien. Ons het die spore tot by die renosterkamp gevolg en besef daar is ’n probleem.” Volgens die bestuurder het hulle die 80 ha-kamp deursoek en op die twee renosterbulle afgekom. Hulle het ongeveer 80 m uitmekaar gelê. Daar was altesame sewe renosters op die plaas. Die oorblywende vyf is egter intussen na ’n ander plaas in die omgewing verskuif. Die plase se name word om veiligheidsredes weerhou. Volgens die plaasbestuurder was daar al ander voorvalle met renosters op die plaas voordat hy daar begin werk het. Daar is veiligheidswagte op die plaas, maar hulle was glo nie daar tydens die voorval nie.
’n Motorryer van Modimolle het homself misgis met die krag van die water wat oor die pad spoel tydens die reën wat op 5 en 6 Desember geval het. Die gewoonlik gemoedelike stroompie het met mening oor die laagwaterbrûe in die dorp gespoel. Foto: Verskaf